สังคมข่าวหุ้น
ดัชนีตลาดหุ้นไทยปิดที่ระดับ 1,591.85 จุด ลดลง 1.80 จุด มูลค่าการซื้อขาย 44,924.85 ล้านบาท ในประเทศติดตามการประชุม กนง. คาดขึ้นดอกเบี้ย 0.25%
ดัชนีตลาดหุ้นไทยปิดที่ระดับ 1,591.85 จุด ลดลง 1.80 จุด มูลค่าการซื้อขาย 44,924.85 ล้านบาท ในประเทศติดตามการประชุม กนง. คาดขึ้นดอกเบี้ย 0.25%
27 มี.ค. 2566

ดัชนีตลาดหุ้นไทยปิดที่ระดับ 1,591.85 จุด ลดลง 1.80 จุด มูลค่าการซื้อขาย44,924.85 ล้านบาท ในประเทศติดตามการประชุมคณะกรรมการนโยบายการเงิน (กนง.) คาดขึ้นดอกเบี้ย 0.25% ในช่วงกลางสัปดาห์นี้ ส่วนในต่างประเทศจับตาการเปิดเผยดัชนีราคาจากรายจ่ายเพื่อการบริโภคส่วนบุคคล (Core PCE) ของสหรัฐฯ และดัชนีผู้จัดการฝ่ายจัดซื้อภาคการผลิต (PMI) ของจีน
GULF จับมือ “ผลิต-ไฟฟ้าลาว” (EDL-Gen) ผู้นำการผลิตและจำหน่ายไฟฟ้าพลังน้ำรายใหญ่สุดของลาว ลุยศึกษาโอกาสร่วมพัฒนาโรงไฟฟ้าพลังน้ำในลาวเพิ่ม มองเป็นประเทศที่มีศักยภาพด้านการผลิตไฟฟ้าพลังน้ำส่งไฟขายไทย ด้าน “ผลิต-ไฟฟ้าลาว” เตรียมเปิดให้นักลงทุนสถาบันและนักลงทุนรายใหญ่ จองซื้อหุ้นกู้วงเงิน 4,078.1 ล้านบาท ดอกเบี้ย 6.50% ต่อปี ตั้งแต่วันที่ 28-30 มี.ค.นี้
LEO ส่งซิกผลงานไตรมาส 1/2566 สดใส ตั้งเป้าปีนี้อัตรากำไรขั้นต้นเพิ่มขึ้น 15-20% เน้นการลงทุนธุรกิจใหม่ที่เป็น Non Freight มีกำไรขั้นต้นสูงถึง 40-45% คาดรายได้จากธุรกิจใหม่ปีนี้ 549 ล้านบาท ก่อนเพิ่มเป็น 1,000 ล้านบาทในปีหน้า หรือเติบโต 143% พร้อมเล็งปิดดีล JV และ M&amp;A ทั้งในและต่างประเทศ ลุ้นชัดเจนในไตรมาส 2/2566 น่าจะบุ๊กรายได้ในครึ่งปีหลัง แถมแย้มมีโครงการธุรกิจใหม่ ๆ ที่จะสามารถสรุปได้ภายใน 1-2 เดือนข้างหน้า อีก 1-2 โครงการด้วย
มาตามนัด “เน็กซ์ พอยท์” (NEX) ลุยส่งมอบรถบรรทุกไฟฟ้า NEX ประเภท BEV Cargo Truck ให้กับ “มนตรีทรานสปอร์ต” เพื่อให้บริการลูกค้า “ดีเอสวี โซลูชั่นส์”  ผู้นำธุรกิจโลจิสติกส์แบบ 3PL พร้อมเลือก NEX เป็นพันธมิตรรายแรกเพราะเชื่อมั่นคุณภาพการผลิต ไว้ใจในความปลอดภัย “นาวิน เสนาะดนตรี” รองผู้อำนวยการฝ่ายขายและการตลาด ลั่นความต้องการใช้รถไฟฟ้าเชิงพาณิชย์เพิ่มขึ้นคึกคัก เดินหน้าเร่งผลิตเต็มกำลัง มีลูกค้าอยู่ระหว่างเจรจาอีกเพียบ มั่นใจหนุนรายได้รวมปีนี้ทะยานแตะระดับสูงสุดเป็นประวัติการณ์ หลังส่งซิกผลงานไตรมาส 1/2566 ดีต่อเนื่อง
ก.ล.ต. นับหนึ่งไฟลิ่ง “จีเอเบิล” (GABLE) เจ้าของเทคโนโลยี พัฒนาซอฟต์แวร์เป็นของตนเอง (Software Platform) ซึ่งมีการเติบโตในระดับสูง สามารถสร้างอัตราการเติบโตของรายได้เฉลี่ยต่อปี (CAGR) สูงถึง 32% (ในระหว่างปี 2563-2565) เตรียมเสนอขายหุ้น IPO ไม่เกิน 175 ล้านหุ้น และคาดจะเข้าซื้อขายบนกระดาน SET ภายในปีนี้ ประกาศศักดาผู้นำธุรกิจให้บริการโซลูชันระบบเทคโนโลยีสารสนเทศและดิจิทัล มุ่งสู่ผู้นำ “Tech Enabler” บริษัทเทคโนโลยีดิจิทัลอันดับ 1 ในประเทศไทย
EA ตอกย้ำความเป็นเลิศผู้นำด้านเทคโนโลยีและนวัตกรรมพลังงานสะอาด โชว์คว้ารางวัล “BUSINESS + PRODUCT INNOVATION AWARDS 2023” ในสาขาผลิตภัณฑ์กลุ่มยานยนต์ ประเภทรถกระบะไฟฟ้า ในผลิตภัณฑ์ EV Mini Truck “MINE MT 30” รถกระบะไฟฟ้า 100% รุ่นแรกของไทย สามารถขับเคลื่อนได้ระยะทางกว่า 200 กิโลเมตร/การชาร์จ 1 ครั้ง ใช้เวลาชาร์จเพียง 15 นาที ด้วยเทคโนโลยี Ultra-fast Charge ได้ถูกออกแบบและผลิตโดยฝีมือคนไทย ภายใต้แนวคิด Respect Environment ประหยัดพลังงานและลดต้นทุนในภาคขนส่งเชิงพาณิชย์ ช่วยลดมลพิษและเป็นมิตรกับสิ่งแวดล้อม